《赋素轩沭公家牡丹一首和杨彦谧韵》
明代·郭登

浅红深碧画难分，左紫姚黄未足云。
五色应将灵药染，三生曾用妙香熏。
枝头直讶妆成锦，梦里还疑化作云。
不与群芳竞开落，任教蜂蝶自纷纷。

作者简介：（?—1472）明凤阳府人，字元登。郭英孙。幼英敏，及长博闻强记，好谈兵。景泰初以都督佥事守大同。自土木堡兵败后，边将畏缩，不敢接敌。登侦知敌踪后，以少胜多，军气为之一振。捷闻，封定襄伯。登治军纪律严明，料敌制胜，动合机宜，一时称善。谥忠武。